b'\n_START_ARTICLE_\nDanilo Vizmanos\n_START_PARAGRAPH_\nSi Danilo "Ka Dan" Vizmanos (Nobyembre 24, 1928 \xe2\x80\x94 Hunyo 23, 1998) ay isang Pilipinong retiradong kapitan ng Hukbong Dagat ng Pilipinas. Nakilala siya bilang isang aktibista na sumasalungat sa pamahalaan ng Pangulong Ferdinand Marcos ng Pilipinas. Kabilang si Vizmanos sa binigyan ng labis na paggalang ng Pundasyong Bantayog ng Bayani na ibinigay din sa labing-walong iba pa na lumalaban noong batas militar na idineklera ni Marcos.\n_START_SECTION_\nTalambuhay\n_START_PARAGRAPH_\nSi Danilo Vizmanos ay ipinanganak sa Naic, Cavite noong Nobyembre 24, 1928. Si Paterno Trias Vizmanos ay ang kanyang ama na isang mamamahayag at si Nieves David Poblete naman ang kanya ina na isang guro.'